Diari Oficial de la Generalitat Valenciana


Sumari del DOGV 2636, del 29-11-1995 (1995/836851)

DECRET 334/1995, de 14 de novembre, del Govern Valencià, pel qual s'accepta la donació de diverses obres d'art del senyor Manuel Boix Álvarez, efectuada per ell mateix.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/11/14/334/dof/vci/html**

### Dades del document

Número de DOGV
:   2636

Data del DOGV
:   29-11-1995

Secció del DOGV
:   DISPOSICIONS GENERALS

Número del document
:   1995/836851


Data del document
:   14-11-1995

Organisme emissor
:   Conselleria d'Economia i Hisenda

Tipus de document
:   Decret

DECRET 334/1995, de 14 de novembre, del Govern Valencià, pel qual s'accepta la donació de diverses obres d'art del senyor Manuel Boix álvarez, efectuada per ell mateix.
  
Mitjançant un conveni de data 10 de juliol de 1995, entre el senyor Manuel Boix álvarez i la Conselleria de Cultura, Educació i Ciència, s'acordà la donació a la Generalitat Valenciana de diverses obres d'art del senyor Manuel Boix álvarez.
  
La Conselleria de Cultura, Educació i Ciència ha estimat d'interés l'acceptació de la donació indicada i proposa que s'accepte amb subjecció a les condicions imposades pel donant.
  
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la donació indicada.
  
  
Per això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 14 de novembre de 1995,
  
  
DECRETE
  
  
Article primer
  
S'accepta la donació realitzada pel senyor Manuel Boix álvarez de les obres que es descriuen a continuació:
  
1. Autor: Manuel Boix álvarez
  
Títol: Escenificació de Narcís
  
Dimensions: 76 x 113 x 70 cm
  
Material: marbre
  
Instal·lació: palau de Santa Bàrbara, Centre de l'Esport, plaça de Sant Nicolau, número 2, de València.
  
  
2. Autor: Manuel Boix álvarez
  
Títol: Arcs
  
Dimensions: 400 x 5 x 400 cm
  
Material: ferro i vidre
  
Instal·lació: palau de Santa Bàrbara, Centre de l'Esport, plaça de Sant Nicolau, número 2, de València.
  
  
3. Autor: Manuel Boix álvarez
  
Títol: L'angle trencat pel moviment
  
Dimensions: 600 x 140 x 280 cm
  
Material: acer
  
Instal·lació: Teatre Romà de Sagunt (lloc alternatiu: plaça del Trinquet, de Sagunt).
  
  
4. Autor: Manuel Boix álvarez
  
Títol: L'angle
  
Dimensions: 210 x 100 x 155 cm
  
Material: alumini i plom
  
Instal·lació: Conselleria de Cultura, Educació i Ciència fins a la instal·lació definitiva en la futura Ciutat de la Pilota de València.
  
  
5. Autor: Manuel Boix álvarez
  
Títol: A llargues
  
Dimensions: 700 x 300 cm
  
Material: acrílic sobre tela
  
Instal·lació: Institut Valencià d'Art Modern (en dipòsit en el palau de Santa Bàrbara, Centre de l'Esport, plaça de Sant Nicolau, número 2, de València).
  
  
Article segon
  
S'accepten igualment les condicions imposades pel donant en el document esmentat, i en especial les següents:
  
1. Que la Generalitat Valenciana adopte les mesures necessàries per a la ubicació, d'acord amb l'artista, la conservació i el gaudiment públic de les obres donades.
  
2. Les despeses d'embalatge i trasllat de les obres al lloc on s'instal·len es realitzaran a càrrec de la Generalitat Valenciana.
  
3. El donant autoritza expressament la institució donatària per a la reproducció fotogràfica de les obres donades.
  
4. Les obres objecte de donació no podran ser alienades en cap moment i per cap causa, sota pena de revocació de la donació.
  
  
Article tercer
  
La propietat dels béns donats s'haurà d'incorporar a l'Inventari General de Béns i Drets de la Generalitat Valenciana.
  
  
DISPOSICIó FINAL
  
  
La Conselleria de Cultura, Educació i Ciència durà a terme els tràmits necessaris per a fer efectiu el que disposa aquest decret.
  
  
València, 14 de novembre de 1995
  
  
El president de la Generalitat Valenciana,
  
EDUARDO ZAPLANA HERNáNDEZ-SORO
  
El conseller d'Economia i Hisenda,
  
JOSÉ LUIS OLIVAS MARTíNEZ


Còpia Permalink ELI